149. löggjafarþing 2018–2019.

Þingskjal 790 — 383. mál.

Svar

samgöngu- og sveitarstjórnarráðherra við fyrirspurn frá Óla Birni Kárasyni
um útgáfu á ársskýrslum.

Fyrirspurnin hljóðar svo:

Hvaða stofnanir og fyrirtæki sem heyra undir ráðuneytið gefa út ársskýrslu á pappírsformi og hver var kostnaðurinn sem lagðist á ráðuneytið vegna þessa árið 2017?

Eftirfarandi undirstofnanir samgöngu- og sveitarstjórnarráðuneytisins gjaldfærðu kostnað á árinu 2017 vegna útgáfu ársskýrslu (fjárhæðir eru með virðisaukaskatti):

Þjóðskrá Íslands gjaldfærði 467.630 kr. sem skiptast í 307.520 kr. vegna hönnunar og ljós
mynda og 160.110 kr. vegna prentkostnaðar.

Póst- og fjarskiptastofnun gjaldfærði 365.279 kr. vegna prentunar, uppsetningar og um
brots.

Vegagerðin gjaldfærði 507.461 kr. vegna prentkostnaðar. Ársskýrsla stofnunarinnar bygg
ist á lagaskyldu, sbr. 2. gr. laga nr. 120/2012.

Byggðastofnun gjaldfærði 331.000 kr. vegna prentkostnaðar og 948.000 kr. vegna um
brots, hönnunar og ljósmynda.

Engin fyrirtæki eru talin með í svarinu, en fjármála- og efnahagsráðuneytið fer með eig
endahlutverk og skipar stjórn bæði Isavia og Íslandspósts.

Ráðuneytið gefur sjálft ekki út ársskýrslu á pappírsformi.